Хра злоу ахҭысқәа: Ҳаразиа ҳџьынџьуаа хәыҷқәа Аԥсны рыԥсшьарамшқәа ирызкны
Аԥсадгьыль ахь ахынҳәразы Аԥсны аҳәынҭқарратә еилакы нанҳәа 10 инаркны 22- нӡа иҳәаақәнаҵоз апроект "Ахьышьҭра" хыркәшахеит. Уи хықәкы хадас иаман Ҭырқәтәылантә, Иорданиантә, Ливанынтә, иара убас Нхыҵ - Кавказынтә иааз ҳхылҵшьҭрақәа иреиуоу ахәыҷқәа рҭоурыхтә ԥсадгьыл рырдырра, аҭыԥшӡарақәа рҭаара, илахҿыхны Аԥсны аԥсшьара рзеиҿкаара, ианыҩеидаслак рабдуцәа рџьынџь иазыхынҳәраз гәыбылрак, ԥхаррак рыҭара. Ари агәҭакы залыршахама, иазгәаҭаз апрограмма анагӡара иаԥырхагахаз, аԥхьаҟа апроект "Ахьышьҭра" амҩаԥгара иацҵахома атәы еиҭеиҳәеит Аԥсадгьыль ахь ахынҳәразы аҳәынҭқарратә еилакы ахантәаҩы Вадим Ҳаразиа.
Ҳаразиа иазгәеиҭеит ас еиԥш апроект, хымԥада, аԥхьаҟагьы ишацҵахо, агәҭакгьы шыҟоу, егьырҭ атәылақәа рҟынтәигьы ҳхылҵшьҭрақәа иреиуоу ақәыԥшцәа уи ралархәра. Ҳаразиа еиҭеиҳәеит апроект "Ахьышьҭра" сынтәатәи апрограмма ишазгәаҭаз еиԥш анагӡара залыршамхаз аҿкчымазара хкы иахҟьаны.
Аицәажәара инеиҵыхны ишәаҳар шәылшоит аудиофаил аҟны хыхь.